هاتيلي ياامه عصفورى

هاتيلي يامه عصفوري

 كلمات 
هاتيلي يامه عصفوري

ألاعبه و أوريه في أموري

أجيب له قرطم يتسلى

واحط له في بقه الفله

واديله يشرب م القله

وانتي حوالينا دوري

وتسمعيه لما يدندن

و يقول كلام خفه يجنن

و اعمله قفطان من معدن

و انتي تتوهي في بحوري

واقول له سمعها حكايه

وتكون جرت من حدايه

واقعده جنب مرايه

و ادي له شمعي و بنوري

أعلمه شرب الدخان

و اعلقه ف قلب الفستان

و جنب منهم غصن لبان

و اهز طولي و طرطوري

أدوره جوا الموسكي

و اديله يشرب م الويسكي

و اعرفه ضحكي وهنكي

و اجيب له تول م الغوري

عصفوري ده مافيش مثله

عن الطيور أعرف أكله

إن جه يشوفه ويرقص له

و وجوده يامه و الله ضروري

عصفوري حلو ومدردح

و في الكلام يعرف يردح

وان رحت به أعظم مطرح

تبقى عيونه عيون نوري

أنا أحبك يا العصفور

إنت الحليوه و إنت الغندور

و الله أنا ف حبك معذور

أوام أوي و انسا بحوري
 شوف كمان 

تصنيف:اغانى باللغه المصريه
تصنيف:كلمات اغانى